**Protokol zo zápisu detí do 1. ročníka pre školský rok 2011/2012**

**Dátum konania zápisu:** 8. februára 2011 od 13.00 hod. do 17.00 hod.

**Miesto konania** : ZŠ Brezovica

**Trieda** : Interaktívna učebňa I.

**Vedúca zápisu** : Mgr. Anna Havrilová

**Zúčastnení :** zástupkyňa riaditeľa ZŠ Mgr. T. Matušeková a p. učiteľky Mgr. A. Kabáčová, Mgr. B. Jankolová, Mgr. M. Hervayová

Zápisu sa zúčastnilo 16 detí, z toho bolo 9 dievčat. Jeden rodič si uplatnil právo požiadať o odklad povinnej školskej dochádzky o 1 školský rok.

Dôvodom na odklad školskej dochádzky môže byť napríklad prílišná emocionálna naviazanosť dieťaťa na matku, psychická nezrelosť, nesústredenosť, zdravotný stav, problémy s výslovnosťou, príliš malé dieťa, aby vedelo sedieť v školskej lavici.

Účelom zápisu je posúdenie duševnej a telesnej zrelosti dieťaťa. Pedagógovia si pri zápise všímajú dieťaťa ako osobnosť, či dokáže nadviazať bezprostredný kontakt, má dostatočne rozvinuté zrakové vnímanie, jemnú motoriku, rozumové, poznávacie a rečové schopnosti.

Rodičom detí, ktoré sa pri zápise do prvého ročníka ZŠ javili nezrelé zvládnuť predpísané učivo pre 1. ročník ZŠ, komisia zápisu odporučila odklad školskej dochádzky o jeden rok alebo psychologické vyšetrenie dieťaťa.

So spomínanými rodičmi už konzultovala túto problematiku aj riaditeľka MŠ ešte pred ich zápisom do ZŠ, pričom v rámci spolupráce so ZŠ bol zostavený predbežný zoznam detí, ktoré navrhuje na psychologické vyšetrenie alebo odklad školskej dochádzky.

Rodičia detí, ktoré splnili, respektíve nesplnili podmienky zápisu dostanú písomné rozhodnutie o prijatí alebo neprijatí dieťaťa do prvého ročníka ZŠ v školskom roku 2011 /2012 vydané riaditeľom školy do 31. mája 2011.

2 deti, ktoré mali odklad školskej dochádzky v školskom roku 2010 /2011 sa opäť zúčastnilo zápisu.

  Všetky deti navštevovali materskú školu a absolvovali predškolskú prípravu. Všetci prijatí budúci prváci ZŠ budú navštevovať povinný predmet : Náboženská výchova. Do školského klubu sa predbežne prihlásili 3 deti.

Pri zápise boli pedagogickými pracovníkmi ZŠ vybrané peniaze na školské potreby vo výške 9,00 €, za ktoré ZŠ zakúpi predpisové zošity, žiacku knižku a knižku pre prváka (7 detí), resp. 20,00 €, za ktoré si rodičia objednali kompletnú sadu pomôcok na vyučovanie od firmy MediaMac – Tvrdošín (8 detí).

**Počet zapísaných detí : 16**

**z toho : - počet chlapcov : 7**

**- počet dievčat : 9**

**Odklad povinnej školskej dochádzky o 1 rok na žiadosť rodičov : 1 dieťa**

**Návrh na psychologické vyšetrenie : 2 deti**

Na vedomie:

- zriaďovateľ školy

- materská škola

- školský úrad

V Brezovici 08. 02. 2011

Mgr. Tímea Matušeková

zást. riaditeľa školy